Udvalget for kurser i Forbundsrepublikken Tyskland – sommeren **2020**.

**Til ansøgeren**

**–** vi er glade for din interesse for de tyske sprogkurser.

Her følger en kort gennemgang af ansøgningsproceduren. Er der spørgsmål, må du meget gerne kontakte Peter Funch eller Claus Hartmann enten telefonisk eller på mail.

1. Du skal ikke printe **”Personalbogen”** men udfylde den på din computer og gemme den som **”PB\_Dänemark\_dit eget navn”**. Brug tid på at udfylde siderne grundigt. Den tyske kursusleder vil ud fra dine oplysninger om familie og interesser finde en passende familie til dig. Har kursuslederen mange oplysninger bliver det en lettere opgave.

1. **”Einverständniserklärung der Eltern” –** de 3 sider printes ud og udfyldes tydeligt med blokbogstaver. Husk endelig dine forældres underskrift. Efterfølgende scannes **”Einverständniserklärung”** og gemmes sammen med dokumentet fra punkt 1.
2. Du skal bede din skole om på tysk at skrive en kort udtalelse om dig. Det er en forudsætning for udvælgelse og deltagelse i kurset, at det omtalte **”Gutachten der Schule”** foruden en karakteristik af dine sprogkundskaber indeholder en omtale af dine personlige egenskaber. Dette også til brug for den tyske kursusleder, når han skal finde en familie, hvor du vil kunne finde dig godt til rette. Udtalelsen bedes skrevet efter følgende synspunkter:

● tilpasningsevne

● pålidelighed

● kammeratskab

●temperament

Skolen bedes efterfølgende sende udtalelsen til **peterfunch8200@gmail.com** således at den er os i hænde senest den 11.marts 2020.

Du fremsender selv din ansøgning, altså **”Personalbogen”** og **”Einverständniserklärung”,** elektronisk til peterfunch8200@gmail.com senest den 11.marts 2020.

Med hensyn til ønsker om kursussted – kan anføres under punkt 5: **„Warum möchtest du an diesem Programm teilnehmen und was erwartest du?“** – må vi tage forbehold, da ikke alle ønsker kan opfyldes.

På vegne af udvalget

Peter Funch